Anmodning om præjudiciel afgørelse indgivet af Tribunale di Bari (Italien) den 19. januar 2018 – straffesag mod Massimo Gambino og Shpetim Hyka
(Sag C-38/18)
Processprog: italiensk
Den forelæggende ret
Tribunale di Bari
Tiltalte i straffesagen
Massimo Gambino og Shpetim Hyka
Præjudicielt spørgsmål
Skal artikel 16, 18 og 20, litra b), i direktiv 2012/29/EU 1 fortolkes således, at de er til hinder for, at ny afhøring af ofre finder sted over for den ændrede ret, såfremt en af parterne i sagen i medfør af artikel 511, stk. 2, og 525, stk. 2, i codice di procedura penale (såsom de er blevet fortolket i fast retspraksis) nægter at give samtykke til oplæsning af referatet af de forklaringer, som samme ofre tidligere har afgivet over for en anden ret inden for rammerne af samme sag under en kontradiktorisk procedure?
____________
1     Europa-Parlamentets og Rådets direktiv 2012/29/EU af 25.10.2012 om minimumsstandarder for ofre for kriminalitet med hensyn til rettigheder, støtte og beskyttelse og om erstatning af Rådets rammeafgørelse 2001/220/RIA (EUT L 315, s. 57).